ಯೂರೋಪ್‌, ಅಮೆರಿಕ, ದುಬೈಗೆ ನಿರಂತರ ಸುತ್ತಾಟ – ನಟಿ ರನ್ಯಾ ಟ್ರಾವೆಲ್‌ ಹಿಸ್ಟರಿ ಬಯಲು

ಬೆಂಗಳೂರು: ಸ್ಯಾಂಡಲ್‌ವುಡ್ ನಟಿ ರನ್ಯಾ ರಾವ್ (Ranya Rao) ಈಗ DRI ಅಧಿಕಾರಿಗಳ ಕಸ್ಟಡಿ ಸೇರಿದ್ದಾಳೆ. ಕಸ್ಟಡಿಯಲ್ಲಿರೋ ನಟಿಯ ಟ್ರಾವೆಲ್ ಹಿಸ್ಟರಿ ಬಯಲಾಗಿದೆ.

ಈಕೆ ವಿಮಾನ ನಿಲ್ದಾಣದ ವಲಸೆ ವಿಭಾಗದಲ್ಲಿ ಫ್ರಿಕ್ವೆಂಟ್ ಟ್ರಾವೆಲರ್ ಅಂತ ನೋಂದಣಿಯೂ ಆಗಿದ್ದಾಳೆ. ಫ್ರಿಕ್ವೆಂಟ್ ಟ್ರಾವೆಲರ್ ಅಂದ್ರೆ ನಿರಂತರವಾಗಿ ವಿದೇಶ ಪ್ರಯಾಣ ಮಾಡೋರು ಅಂತ ಪರಿಗಣಿಸಿದ್ದಾರೆ. ಇದನ್ನೂ ಓದಿ: ರನ್ಯಾರಾವ್ 3 ದಿನ ಡಿಆರ್‌ಐ ಕಸ್ಟಡಿಗೆ – ಕೋರ್ಟ್‌ ಸೂಚನೆ ಏನು?

ಆದನ್ನೇ ರನ್ಯಾ ಬಂಡವಾಳ ಕೂಡ ಮಾಡಿಕೊಂಡಿದ್ದಾಳೆ. ನಟಿಯೇ DRI ಮುಂದೆ ನೀಡಿರುವ ಹೇಳಿಕೆಯ ಪ್ರಕಾರ, ಯೂರೋಪ್, ಅಮೆರಿಕ, ದುಬೈ ಎಲ್ಲವನ್ನೂ ಸುತ್ತಾಟ ಮಾಡಿದ್ದಾಳೆ. ಇದನ್ನೂ ಓದಿ: ರನ್ಯಾ ಭೇಟಿಗೆ ಅವಕಾಶ ನೀಡ್ತಿರಲಿಲ್ಲ, ಅಂತರ ಬೆಳೆದಿತ್ತು – ಕೇಸ್‌ನಿಂದ ಕುಟುಂಬಕ್ಕೆ ಕಳಂಕ: ರಾಮಚಂದ್ರ ರಾವ್

ಟ್ರಾವೆಲ್‌ ಹಿಸ್ಟರಿ ಹೀಗಿದೆ!
* ಡಿಸೆಂಬರ್ 24 ರಲ್ಲಿ ದುಬೈ ಪ್ರಯಾಣ ಮಾಡಿ 27 ಕ್ಕೆ ವಾಪಸ್‌
* ಜನವರಿ 18 ರಂದು ಅಮೆರಿಕಕ್ಕೆ ಪ್ರಯಾಣ, 7 ದಿನ ಅಮೆರಿಕದಲ್ಲಿ ತಂಗಿದ್ದ ರನ್ಯಾ
* ಜನವರಿ 25 ರಂದು ಅಮೆರಿಕದಿಂದ ಬೆಂಗಳೂರಿಗೆ ವಾಪಸ್‌
* ಫೆಬ್ರವರಿಯಲ್ಲಿ ನಿರಂತರವಾಗಿ ದುಬೈ ಪ್ರವಾಸ ಪ್ರಾರಂಭ ಮಾಡಿದ್ದ ರನ್ಯಾ
* ಫೆಬ್ರವರಿ 2 ರಂದು ದುಬೈಗೆ ಪ್ರಯಾಣ ಮಾಡಿದ್ದ ನಟಿ
* ಫೆಬ್ರವರಿ 2 ರಿಂದ ಮಾರ್ಚ್ 3 ವರೆಗೂ 5 ಬಾರಿ ಪ್ರಯಾಣ ಬೆಳೆಸಿದ್ದ ರನ್ಯಾ